Pet-hói

Pet-hói (Nò-vî-ngî: Nordsjøen; Sui-tiên-ngî: Nordsjön; Tân-ma̍k-ngî: Nordsøen fe̍t Vesterhavet; Tet-ngî: Nordsee; Hò-làn-ngî: Noordzee; Fap-ngî: Mer du Nord; Yîn-ngî: North Sea) he Pet Thai-sî-yòng ke yit phu-fûn, vi-yî Thai Britain-tó yî tûng, Scandinavia pan-tó sî-nàm lâu Êu-chû Thai-liu̍k yî pet. Pet-hói hói-tái yû fûng-fu ke sa̍k-yù tú-chhông. 

Pet-hói hiong sî-nàm thûng-ko Dover Hói-hia̍p (Calais Hói-hia̍p) lâu Yîn-kit-li Hói-hia̍p (Manche Hói-hia̍p) lâu Celt-hói siông-thûng, hiong tûng thûng-ko Skagerrak Hói-hia̍p lâu Kattegat Hói-hia̍p lâu Baltic-hói siông lièn, hiong pet he Nò-vî-hói. 

Pet-hói chû-piên ke koet-kâ yû Yîn-koet, Nò-vî, Sui-tiên, Tân-ma̍k, Tet-koet, Hò-làn, Pí-li-sṳ̀ lâu Fap-koet. Chhùng-yeu sàng-sṳ yû Aberdeen, Edinburgh, Calais, Ostend, Rotterdam, Den Haag, Haarlem, Wilhelmshaven, Bremerhaven, Cuxhaven, Esbjerg, Bergen, Gothenburg tén tén. Chhṳ́ -ngoi Lùn-tûn, Bremerhaven lâu Hamburg he Pet-hói chhùng-yeu ke nui-liu̍k kóng-sàng.

Category:Hói-yòng